গাইবান্ধা, ১৭ জুন : গাইবান্ধা সদর উপজেলার বোয়ালী ইউনিয়নের উত্তর ফলিয়া মসজিদের ইমামকে মারপিট করেছে এক ইউপি সদস্য।        নির্বাচনের সময় সহযোগিতা না করার অপরাধে এই ঘটনা ঘটে।        এঘটনায় শুক্রবার বিক্ষুব্ধ মুসল্লিরা দোষীদের গ্রেফতারের দাবীতে গাইবান্ধা সদর থানা ঘেরাও করে । পরে মামলা রেকর্ড করে পুলিশ আসামী গ্রেফতারের আশ্বাস দিলে তারা ঘেরাও কর্মসুচী প্রত্যাহার করে ।        গাইবান্ধা থানার ওসি মশিউর রহমান ও মুসল্লিরা জানায়, ১৪ জুন বোয়ালী ইউপি নির্বাচন চলাকালীন মেম্বর প্রার্থী মোখলেসুর রহমান তার নির্বাচনী প্রচারণা ও ভোটসংগ্রহের জন্য চাপ দিয়ে আসছিলো । কিন্তু ইমাম মোস্তাকিন  বিল্লাহ এতে রাজী হয়নি । ভোটে ওই প্রার্থী হেরে যাওয়ায় ক্ষুদ্ধ কয়েকদিন যাবত মোস্তাকিন বিল্লাহকে নানা ভয়ভীতি ও হুমকি দিয়ে আসছিলো । শুক্রবার দুপুর সাড়ে ১২ টায় পরাজিত মোখলেছুরের ছেলে মাহবুবর রহমান বাবু মোবাইল ফোনে ইমামকে ডেকে মাহবুব ও তার কয়েকজন সহযোগি ইমামকে জোরপুর্বক স্থানীয় আইয়ুব আলীর পরিত্যক্ত মুরগির ফার্মে ধরে নিয়ে বেধড়ক মারপিট করে ।        স্থানীয় লোকজন তাকে উদ্ধার করে এবং জুম্মার নামাজ শেষে মুসল্লিরা ওই পরাজিত মেম্বরসহ সন্ত্রাসী পুত্রকে গ্রেফতারের দাবীতে গাইবান্ধা সদর থানা ঘেরাও করে।        মসজিদ কমিটির সভাপতি আমজাদ হোসেন অবিলম্বে অপরাধীদের গ্রেফতারের দাবী জানান । এ ব্যাপারে ওসি মশিউর, অভিযুক্তদের দ্রুত গ্রেফতারের আশ্বাস দেন।        বার্তা২৪ ডটনেট/এটি